Arben Ristani

Arben Ristani është jurist dhe politikan shqiptar, deputet i  Partisë Demokratike në Kuvendin e ShqipërisëKuvendi i Shqipërisë - Jetëshkrimet e deputetëve dhe Sekretar i Përgjithshëm i sajPartia Demokratike - Kryesia.

Ristani është diplomuar në Universitetin e Tiranës në Fakultetin Juridik në vitin 1991. Ka punuar për disa vite si gjyqtar në Gjykatën e Tiranës, si avokat, në Ministrinë e Drejtësisë, si këshilltar juridik i Presidentit të Republikës etj. Në vitet 2006 – 2008 ka qenë anëtar i Komisionit Qendror të Zgjedhjeve dhe më pas në vitin 2009 është emëruar si kryetar i këtij komisioni, vend të cilin e ka mbajtur deri në vitin 2012.

Në zgjedhjet parlamentare të 23 qershorit 2013, Arben Ristani u zgjodh deputet i Partisë Demokratike të Shqipërisë dhe më 30 nëntor 2014 ai u zgjodh Sekretar i Përgjithshëm i Partisë Demokratike.

Ristani zotëron gjuhët anglisht dhe frëngjisht.

 Shiko edhe 
Grupi Parlamentar i Partisë Demokratike të Shqipërisë 2013-2017

Lista e deputetëve të Legjislaturës VIII të Kuvendit të Shqipërisë

 Shënime 

Kategoria:Biografi shqiptare
Kategoria:Deputetë të Kuvendit të Shqipërisë
Kategoria:Politikanë shqiptarë